NARIADENIE KOMISIE (EÚ) č. 47/2010
z 19. januára 2010,
ktorým sa mení a dopĺňa nariadenie (ES) č. 1173/2009, pokiaľ ide o intervenčné strediská pre pšenicu a ryžu v Rumunsku
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 41 v spojení s jeho článkom 4,
keďže:
(1)
V článku 2 nariadenia Komisie (ES) č. 670/2009 (2), ktorým sa ustanovujú podrobné pravidlá vykonávania nariadenia (ES) č. 1234/2007, pokiaľ ide o verejnú intervenciu na základe verejnej súťaže na nákup pšenice tvrdej alebo nelúpanej ryže, sa ustanovujú minimálne podmienky, ktoré musia intervenčné strediská členských štátov spĺňať.
(2)
V súlade s článkom 23 ods. 1 nariadenia (ES) č. 670/2009 oznámilo Rumunsko útvarom Komisie zoznam intervenčných stredísk na účel ich skutočného určenia a zoznam skladovacích priestorov patriacich k týmto strediskám, ktoré schválilo ako zodpovedajúce minimálnym podmienkam požadovaným právnymi predpismi Spoločenstva. Komisia má v dôsledku toho určiť dané intervenčné centrá.
(3)
Nariadenie Komisie (ES) č. 1173/2009 (3) by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Príloha k nariadeniu (ES) č. 1173/2009 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. januára 2010